كمتراية الالم

كمتراية الألم ( بالانجليزى : pear of anguish او choke pear ) كانت أداة تعذيب عادة على شكل كمترايه مصنوعه من الحديد ، كانت متقسمه على اجزاء تشبه المعالق ، فكانت بتتحط فى بؤ الضحيه او شرجه او فاجاينة الست و يبدأ المعذب فى فتح " المعالق " عن طريق لف مسمار ألاووظ.

الاله دى كانت عادة بتستخدم ضد الهوموسكسواليين اللى بيمارسوا الجنس المثلى و الستات اللى كدبوا او زنوا او عملوا اجهاض و كانت بتستخدم كمان كأداه لمنع الشخص من الكلام.

مش معروف امتى بالظبط ابتدا استخدام الاله دى لكن اتذكرت فى كتاب فرنساوى من سنة 1639.

الأداه دى كان ليها اسامى تانيه كتيره حسب تخصصها التعذيبى فكان فيه " كمتراية الإعتراف Pear of Confession " ، و " كمتراية الفاجينا vaginal pear " و " كمتراية الشرج anal pear " و " كمتراية البؤ oral pear " ، و " كمتراية البابا Pope's Pear ". كمتراية البابا اتسمت كده إكمن كان بيستخدمها المحققين فى محاكم التفتيش التابعه لبابا الكنيسه الكاتوليكيه.

 شوف كمان 
 تعذيب
 التعذيب فى العصور الوسطى

تصنيف:الات تعذيب